มื้อเช้าในวันหยุดวันนี้มาแปลกเพราะ ได้เลือกมาทานเป็นก๋วยเตี๋ยวเรือก่อนเดินทางไปต่างจังหวัด ร้านนี้ตั้งอยู่ตรงสนามบินดอนเมืองยังไม่ได้ต้องข้ามทางรถไฟ อยู่ใกล้กับทางยกระดับวิ่งเข้าสนามบินอันที่สอง
เนื่องจากไปทานกันหลายคน ตอนเริ่มสั่งก็แน่นอนว่ามีความหลากหลายทั้ง เกาเหลา น้ำตก เส้นเล็ก หมู เนื้อ ทางคนที่มาจดก็ไม่ได้จด ใช้ความสามารถในการจำ แต่พอมาเสริฟจริงๆ แต่ละคนกลับไม่ได้ทานในเมนูที่ตัวเองสั่ง ก็แปลกดี เพราะ ร้านก็คนไม่ค่อยเยอะ
นอกจากไม่ได้ก๋วยเตี๋ยวเรือที่อยากทาน รสชาติก๋วยเตี๋ยวเรือหมูต้มยำก็ค่อนข้างจืด พริกยำที่ใส่มาด้านบนไม่ได้เข้ากับรสชาติของเส้น เนื้อหมูก็ค่อนข้างเหนียว สั่งทอดมันทานรสชาติพอใช้ได้แต่ไม่ร้อน ปิดท้ายมื้อด้วยขนมถ้วยคือ น่าจะเป็นสิ่งที่ดีที่สุดในมื้อนี้ 
